Die top-trends by die Londense Modeweek | SARIE
Die top-trends by die Londense Modeweek	deur SARIE.com-span
Ongelukkig kan ons almal nie in die voorste ry by die internasionele modeweke sit nie, maar met dié foto’s wat die trends vir vanjaar se herfsmodes wys, voel dit asof jy ook by die Londense Modeweek was.
Ons het verlede week gekyk na die trends by die New Yorkse Modeweek. En nou is dit die Londense Modeweek se beurt.
Kyk hier na trends by die New Yorkse Modeweek
Die Britse ontwerpers was speleriger as hul Amerikaanse eweknieë en het die herfsmodes meer kleurryk aangepak. Die Britte was ook meer eksperimenteel met patrone en snitte.
Blaai deur ons galery vir foto’s van die Londense Modeweek:
Trend: Die bonkige truiChristopher Kane het met warm wintertruie gespog.
FOTO: InstagramTrend: Die bonkige trui Nóg truie van Christopher Kane.
FOTO: InstagramTrend: MansdragKlassieke items kry ’n moderne aanslag in die modehuis 1205 se mode-vertoning.
FOTO: InstagramTrend: Klassieke items word modernEudon Choi se uitrustings was snoesig en kan maklik van die loopplank na die straat gedra word.
FOTO: InstagramTrend: Klassieke items word modernEen van die ontwerpershuis Grace se uitrustings wat vertoon is. Die klassieke snit van die swart rok pas by die meeste figure.
FOTO: InstagramTrend: Inspirasie uit die argitektuurDie ontwerper Sarah Harding se uitrustings was minimalisties en gestruktureerd. Haar inspirasie kom uit die argitektuur.
FOTO: InstagramTrend: Klassieke items word modernDie modelle van Pringle of Scotland was netjies in klassieke klere met spatsels kleur.
FOTO: InstagramTrend: Die oorgroot jasOorgroot jasse, soos dié een van Jonathan Saunders, is groot nuus vir die Noordelike Halfrond se koue herfs- en wintermaande. Jonathan het ook met kleure gespeel - veral pienk en pers gekombineer met neutrale taan, wit en bruin.
FOTO: InstagramTrend: Die oorgroot jasDrew Henry was een van die nuwelinge by vanjaar se modeweek en die kenners het sy lof besing. Al het hy dié kuns in Londen geleer, is hy in Johannesburg gebore. Talent uit Suid-Afrika! FOTO: InstagramTrend: Speelse detail en kleurkombinasiesAnita Hirlekar was ook een van die nuwelinge wat haar reeks gewys het. Sy het aandag getrek met haar unieke ontwerpe.
FOTO: InstagramTrend: Die midi-rompMidi-rompe (wat jou kuit sny) was ook volop. Dié uitklokromp is deur Graham Fan ontwerp.
FOTO: InstagramTrend: Inspirasie uit die argitektuurAntonio Berardi het ook sterk lyne gekies.
FOTO: InstagramTrend: Speelse detail en kleurkombinasiesAnya Hindmarch se Counter Culture-reeks het 'n groot impak gemaak.
FOTO: InstagramTrend: Speelse detail en kleurkombinasiesBurberry se nuuste item? Die poncho; ’n gedrapeerde kombers om die skouers vir die koue maande.
FOTO: InstagramTrend: Klassieke items word modernBurberry se poncho's was 'n treffer.
FOTO: InstagramTrend: Inspirasie uit die argitektuurHierdie uitrusting van Christopher Kane het die kollig gesteel tydens sy mode-vertoning. Kyk net daardie argitektoniese lyne!
FOTO: InstagramTrend: Klassieke items word modernKleure soos swart en goud het Erdem se klerereeks oorheers. Die borduurwerk en swaar materiaal soos fluweel het herinner aan Russiese koninklikes.
FOTO: Instagram.Trend: Klassieke items word modernGiles se reeks was simplisties en terselfdetyd baie byderwets. Die modelle het aan die einde met hul selfone op die loopplank verskyn en hul eie vertoning afgeneem!
FOTO: InstagramTrend: Uitknip-detailUitknip-detail is steeds ’n gunsteling by sommige ontwerpers. JW Anderson het hierdie neiging omarm, maar dit gekombineer met aardse kleure en gesofistikeerde snitte.
FOTO: InstagramTrend: Speelse detail en kleurkombinasiesMary Katrantzou se uitrustings was mooi getooi met versierings. Elkeen het anders gelyk en daar was, soos by die New Yorkse Modeweek. baie wintersrokke in haar reeks.
FOTO: InstagramTrend: Speelse detail en kleurkombinasiesEen van Mary Katrantzou se rokke.
FOTO: InstagramTrend: MansdragPaul Smith, bekend vir sy mansklere, het nie geskroom om die vroue in manlike klere aan te trek nie - dit is juis een van die nuutste mode-neigings vir die herfs.
Kikker jou klerekas op in net 4 stappe!
Dié uitrusting is ’n staatmaker – altyd!
Hulle sê die kamera jok nie. Maar nou kan almal altyd op hul beste lyk danksy die SARIE-modespan se geheime vir die perfekte foto. 10 goue reëls vir ’n beter foto-voorkoms #1 Neem die foto van bo af Die mens wat …